Zápisnica

**z Členskej schôdze Regionálneho združenia SKSI Žilina**

**konanej dňa 07. marca 2016**

**Miesto konania :** kinosála GH ubytovacieho zariadenia Žilinskej univerzity (GAMA KLUB), Veľký Diel, Vysokoškolákov 20, 010 08 Žilina

**Prítomní :** Autorizovaní stav. inžinieri – 23, počet splnomocnení – 25 (spolu 48)

Dobrovoľní členovia – fyzické osoby – 5, počet splnomocnení – 1 (spolu 6)

Dobrovoľní členovia – právnické osoby – 3, počet splnomocnení – 0 (spolu 3)

Oprávnených hlasov: 57, čo predstavuje 7,73 % z celkového počtu 737 členov RZ SKSI Žilina.

**Hostia :** prof. Dipl.-Ing. Dr. Vladimír Benko – predseda SKSI, PhD., Ing. Zuzana Smolková – dcéra doc. Zemka, prof. Ing. Josef Vičan, CSc. – dekan Stavebnej fakulty ŽU

1. **Otvorenie Členskej schôdze RZ SKSI**

Schôdzu RZ otvoril o 14,00 hod. predseda výboru RZ SKSI Žilina Ing. Vrábel, PhD., a privítal prítomných členov a hostí.

Ing. Vrábel skonštatoval, že z celkového počtu členov RZ Žilina (737) nie je prítomná nadpolovičná väčšina, preto v zmysle Štatútu RZ (článok 5, odsek 5) prerušil rokovanie. Medzitým vyzval prítomných hostí o príhovor.

1. **Vystúpenie čestných hostí, odovzdanie ocenení**

## Prítomným hosťom a členom RZ sa krátko prihovoril prof. Ing. Josef Vičan, CSc., dekan SvF ŽU. Privítal prítomných na pôde ŽU. Ocenil spoluprácu Žilinskej univerzity s SKSI, nezabudol však spomenúť pokles záujmu o štúdium technických odborov. Členom RZ SKSI Žilina poprial úspešné rokovanie.

## Prítomných hostí a členov RZ SKSI Žilina pozdravil v mene celého predstavenstva aj predseda SKSI prof. Dipl.-Ing. Dr. Vladimír Benko, PhD. a informoval ich o naplánovanom Valnom zhromaždení, ktoré sa bude konať 28.05.2016 v Bratislave. Spomenul, že vystúpi v priebehu schôdze a podá správu o činnosti SKSI. Poprial prítomným úspešný priebeh rokovania schôdze.

Ing. Vrábel a prof. Benko odovzdali ocenenia za RZ Žilina. Pamätná medaila bola odovzdaná doc. Ing. Štefanovi Zemkovi, CSc. „in memoriam“ za významnú publikačnú a výchovnú činnosť a významný podiel na šírení a prezentácii SKSI a profesie stavebného inžiniera na Slovensku i v zahraničí. Ocenenie prevzala jeho dcéra Ing. Zuzana Smolková. Ďakovný list bol odovzdaný Ing. Rudolfovi Mládenekovi za dlhoročnú činnosť v prospech SKSI ako aj za aktívne členstvo v skúšobnej komisii SKSI pre skúšky odbornej spôsobilosti na výkon činnosti stavbyvedúci a stavebný dozor.

1. **Schválenie programu, voľba zapisovateľa a overovateľov zápisu**

Ing. Vrábel poďakoval hosťom za príhovory a pokračoval v programe. Znova zahájil rokovanie Členskej schôdze o 14.30, po ukončení prezentácie všetkých prítomných.

Počet prítomných bolo 61 z 737, čo predstavuje 8,28 % z celkového počtu členov RZ Žilina. Schôdzu RZ vyhlásil za právoplatnú.

Predseda regiónu predniesol program schôdze a navrhol za zapisovateľku Ing. Ivanu Šubjakovú a Ing. Ľubicu Pokornú a za overovateľov zápisu prof. Jána Čelka a Ing. Imricha Bekeča.

Výsledky hlasovania: počet prítomných:61

Za: 61, proti: 0, zdržalo sa: 0

***Návrh programu členskej schôdze RZ SKSI Žilina bol schválený a zapisovateľky a overovatelia zápisu členskej schôdze boli schválení.***

1. **Voľba pracovných komisií**

Výbor RZ navrhol za členov mandátovej komisie doc. Svrčka, Ing. Brosovú, Ing. Elzer

Výsledky hlasovania: počet prítomných:61

Za: 61, proti: 0, zdržalo sa: 0

***Mandátová komisia členskej schôdze bola schválená.***

Výbor RZ navrhol za členov návrhovej komisie Ing. Mišíka, Ing. Binó, Ing. Zvolenského

Výsledky hlasovania: počet prítomných:61

Za: 61, proti: 0, zdržalo sa: 0

***Návrhová komisia členskej schôdze bol schválená.***

Výbor RZ navrhol za členov volebnej komisie doc. Zgútovú, Ing. Romanovú, Ing. Cardosovú

Výsledky hlasovania: počet prítomných:61

Za: 61, proti: 0, zdržalo sa: 0

***Volebná komisia členskej schôdze bola schválená.***

1. **Správa o činnosti RZ SKSI od ostatnej schôdze v r. 2014**

Správu pripravil a predniesol predseda RZ SKSI Žilina – Ing. Vrábel.:

* Za roky 2014 a 2015  bolo zorganizovaných 5 prezentačných seminárov (napr. MACCARERRI, HILTI, Fisher SK, a pod.).
* V spolupráci so Stavebnou fakultou Žilinskej univerzity bolo zorganizovaných 10 odborných seminárov na tému EUROKÓDY určených hlavne pre sekcie statika a dopravné stavby. Vzhľadom na aktívny záujem členov, bude RZ v týchto seminároch pokračovať aj v tomto roku.
* Pebehlo 6  prípravných seminárov ku skúškam odbornej spôsobilosti na SV/SD, ktorých sa zúčastnilo 215 ľudí, čo je o 1/3 viac ako v minulom období.
* 6krát sa konali skúšky odbornej spôsobilosti na činnosti SV/SD, celkovo bolo vyskúšaných 223 ľudí. Záujem o skúšky SV/SD má stúpajúcu tendenciu.
* V októbri 2014 sa konali skúšky odbornej spôsobilosti pre energetickú certifikáciu, bolo vyskúšaných 8 osôb.
* V spolupráci so Stavebnou fakultou ŽU sme v októbri 2014 slávnostne na schôdzi rozšíreného výboru RZ odovzdali cenu za najlepšiu diplomovú prácu víťazovi- študentovi SvF Ing. Lukášovi Krkoškovi a cenu za najlepšiu bakalársku prácu víťazke – študentke SvF Bc. Tatiane Hírešovej.
* RZ organizovalo aj spoločenské akcie, napr novoročnú kapustnicu pre členov, ktorá sa koná v januárovom termíne a teší sa veľkému záujmu.
* V apríli 2015 ako aj vo februári tohto roku RZ zorganizovalo celoslovenskú spoločenskú akciu koncert vážnej hudby v žilinskom ŠKO. Každoročne sú pozvaní na tento koncert nielen členov SKSI z nášho kraja, ale aj významné osobnosti stavebníctva, mesta a žilinského VÚC.
* SKSI zaviedla možnosť videoprenosov z odborných seminárov, a tak je možné zúčastniť sa online aj seminárov organizovaných v iných regiónoch. RZ vyšlo v ústrety aj tým, ktorí by si chceli poznámky z prednášok pozrieť aj dodatočne, preto sú uložené v členskej zóne pod názvom Anotácie a prednášky z odborných podujatí. Samozrejme tieto semináre sú pre našich členov – FO bezplatné.
* V apríli 2015 došlo k personálnym zmenám na pozícii organizačnej pracovníčky, kedy pani Gregorovú nahradila Ing. Pokorná.
* Ďalšou novinkou bolo spustenie novej databázy v septembri 2015. Snahou SKSI je držať krok s dobou a teda je tu možnosť online vyplnenia formulárov alebo online prihlásenia na skúšky a semináre. Zatiaľ máme pozitívne ohlasy.
* Čo sa týka členstva v SKSI, stúpol počet dobrovoľných členov. K 1.1.2015 bolo vyčiarknutých 12 a k 1.1.2016 7 neplatičov z RZ SKSI Žilina (čo predstavuje 2,6% z celkového počtu členov RZ SKSI ZA).

Stav členov nášho regiónu:

Autorizovaní stavební inžinieri.....624 členov

Dobrovoľní členovia...................... 46 členov

Právnické osoby..............................67 členov

Spolu: 737 členov

Ing. Vrábel tiež apeloval na dodržiavanie oznamovacej povinnosti týkajúcej sa zmeny údajov, vyplývajúcu zo zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre **autorizovaných inžinierov a hosťujúcich inžinierov.** Povinnosť sa týka **oznamovania ZMENY ÚDAJOV,** ktoré vedie Slovenská komora stavebných inžinierov podľa § 18 a 18a zákona **do troch dní odo dňa, kedy nastali. Je potrebné nahlásiť aj zmenu adresy trvalého bydliska, zmenu mailovej adresy, zmenu telefónneho čísla. Bohužiaľ niektorí členovia tieto údaje nenahlásili.**

**Aktuálnou novinkou je, že od februára má polyfunkčný objekt EUROPALACE nového majiteľa spoločnosť** AF Investing, a.s., z Popradu, s ktorým má RZ dohodnuté stretnutie ohľadne jeho ďalších plánov s budovou a s tým súvisiacich opatrení.

**6. Správa o stave plnenia uznesení z minulej členskej schôdze**

Na poslednej Členskej schôdzi boli prijaté uznesenia:

* Pokračovať v snahách o zvýšenie konkurencieschopnosti našich členov ochranou pre nesprávnym akceptovaním autorizačných pečiatok – bola zavedená verejná internetová databáza zo zoznamom odborne spôsobilých osôb – ASI, SV, SD, kde je možné skontrolovať odbornú spôsobilosť jednotlivých oprávnených osôb. Tiež sa konala Konferencia stavebných úradov v spolupráci s ministerstvom, kde sa táto problematika rozoberala a kde bolo stavebným úradom vysvetlené, kde nájdu zoznam, aké pečiatky sú platné a aké pečiatky majú používať.
* V pripravovanom novom stavebnom zákone je špecifikované, že realizačnú projektovú dokumentáciu môžu pečiatkovať len ASI.
* Komora dbá na správne používanie pečiatok a tiež sa snaží zamedziť ich nesprávnemu alebo neoprávnenému použitiu.
* Rovnako sa komora snaží zamedziť nekalej konkurencii zo zahraničia.

1. **Správa predsedov KOS o činnosti jednotlivých sekcií od ostatnej schôdze v r. 2014**

Správy o činnosti jednotlivých sekcií RZ predniesla doc. Zgútová:

V sekcii dopravných stavieb máme ku dnešnému dňu v regióne Žilina spolu 111 členov – autorizovaných inžinierov, z toho 24 držiteľov oprávnenia A2 – Komplexné služby, 43 cestárov, 12 železničiarov a 32 mostárov a tunelárov.

Pre týchto autorizovaných inžinierov boli v roku 2015 zorganizované dve odborno – prezentačné akcie:

26. 2. 2015 Seminár spoločnosti MACCAFERRI zameraný na výrobu a dodávku gabionov a ďalších špeciálnych produktov z dvojzákrutovej oceľovej siete pre potreby stavebného priemyslu,

24.11.2015 Seminár spoločnosti Fisher SK, s.r.o.: Nový výpočtový program, zameraný na návrh a použitie kotevnej techniky aj v dopravnom staviteľstve,

a množstvo ďalších seminárov uvedených v časti STATIKA, zameraných najmä na používanie EUROKÓDOV aj v dopravnom staviteľstve – mostoch.

Okrem toho boli členovia sekcie prostredníctvom elektronickej pošty informovaní o akciách organizovaných ostatnými kanceláriami SKSI a o celoštátnych prípadne zahraničných konferenciách zameraných na DS.

V ďalšom období budeme pokračovať v organizovaní odborných seminárov a sekcia DS RK SKSI je pripravená v spolupráci s kolegami zo ŽU pripraviť semináre podľa požiadaviek praxe, ktoré by si na základe skúsenosti vyžiadali naši členovia, samozrejme za predpokladu záujmu viacerých členov, ktorý vieme zistiť pomocou elektronickej pošty.

|  |  |
| --- | --- |
| Pre sekciu statikov zorganizovaných v spolupráci so Stavebnou fakultou Žilinskej univerzity 9 odborných seminárov na tému EUROKÓDY. Tieto semináre boli prenášané aj formou videoprenosov aj na iné regionálne kancelárie. Informácie o odborných seminároch sú zverejnené na webovej stránke SKSI ako aj na stránke Regionálnej kancelárie SKSI Žilina. V prípade záujmu si môžu všetci členovia vyhľadať prednášku aj v členskej zóne pod názvom „Anotácie a prednášky z odborných podujatí“. Vzhľadom na záujem členov, budeme v organizovaní odborných seminárov pokračovať aj naďalej a to v mesačných intervaloch, samozrejme okrem dovolenkového obdobia.  Ďalej bolo zorganizovaných viacero odborno-prezentačných seminárov, napr. Praktická ukážka vŕtania kotiev spoločnosťou HILTI, seminár spoločnosti BEKAERT Hlohovec a.s., seminár Scia.  V sekcii Vedenia uskutočňovania stavieb od poslednej ČS:   * prebehlo 6  prípravných seminárov ku skúškam odbornej spôsobilosti na SV/ SD, ktorých sa zúčastnilo 215 ľudí, čo je o 1/3 viac ako v predchádzajúcom období. V roku 2015 sa nám podarilo zabezpečiť prednášajúcimi na seminároch len zo Žilinského kraja, čo zjednodušilo organizáciu, nie je potrebné zabezpečovať ich presun ani ubytovanie. * 6- krát sa konali skúšky odbornej spôsobilosti na činnosti SV/SD, celkovo bolo vyskúšaných 223 ľudí. Záujem o skúšky SV/SD má stúpajúcu tendenciu. Najbližšia skúšku je v Žiline v termíne 12. – 13. apríl a už dnes je naplnená kapacita. * v októbri 2014 sa konali skúšky odbornej spôsobilosti pre energetickú certifikáciu, bolo vyskúšaných 8 osôb. |  |

1. **Správa o hospodárení RZ SKSI za rok 2015 a návrh úpravy rozpočtu RZ na rok 2016, návrh rozpočtu na roky 2017 až 2018**

Správa o hospodárení RZ SKSI za rok 2015 a návrh úpravy rozpočtu RZ na rok 2016, návrh rozpočtu na roky 2017 až 2018 predniesol a pripravil Ing. Mišík.

1. **Diskusia k predloženým správam**

Do diskusie sa nikto neprihlásil.

1. **Správa mandátovej komisie**

Doc. Svrček, Ing. Brosová a Ing. Elzer informovali, že ČS vyhovuje požiadavkám vnútorného poriadku SKSI a je uznášaniaschopná.

Prítomní členovia:

Autorizovaní inžinieri – 24 a počet splnomocnení – 27; spolu 51

DČ fyzické osoby – 6 a počet splnomocnení – 1; spolu 7

DČ právnické osoby – 3 a počet splnomocnení – 0; spolu 3

Celkom 61

1. **Schválenie hospodárenia a odsúhlasenia predloženého návrhu úpravy rozpočtu RZ na rok 2016 a rozpočtu RZ na roky 2017 až 2018**

Hlasovanie za schválenie hospodárenia za rok 2015

Za: 61 Proti: 0 Zdržalo sa: 0

***Výsledky hospodárenia boli schválené.***

Hlasovanie za návrh úpravy rozpočtu na rok 2016

Za: 61 Proti: 0 Zdržalo sa: 0

***Návrh úpravy rozpočtu RZ SKSI Žilina na rok 2016 bol prijatý.***

Hlasovanie za návrh rozpočtu na rok 2017 a 2018

Za: 61 Proti: 0 Zdržalo sa: 0

***Návrh rozpočtu RZ SKSI Žilina na rok 2017 a 2018 bol prijatý.***

1. **Návrh kandidátov a voľba Výboru RZ SKSI Žilina**

Do Výboru RZ SKSI Žilina boli navrhnutí členovia:

Ing. Štefan Binó, prof. Ing. Ján Čelko, PhD, Ing. Karol Dobosz, Ing. Richard Gáborík, Ing. Dušan Mišík, Ing. Oľga Štroncerová, Ing. Ivana Šubjaková, Ing. Boris Vrábel, PhD., doc. Dr. Ing. Katarína Zgútová.

1. **Návrh kandidátov do volených orgánov SKSI (volení budú na VZ 28.05.2016) a možnosť vystúpenia kandidátov navrhovaných na funkciu predsedu SKSI**

Ing. Šubjaková predniesla návrh kandidátov do volených orgánov. ČS potvrdila nomináciu.

prof. Dipl.-Ing. Dr. Vladimír Benko, PhD. – kandidát na predsedu SKSI vystúpil s príhovorom.

Zhodnotil prácu SKSI za dva roky. Spomenul prácu na stavebnom zákone a zákone 138, ktoré však neboli v parlamente prijaté. Iniciatíva „komory“ však bude aj naďalej pokračovať.

Vyzdvihol dôležitosť celoživotného vzdelávania. Podarilo sa rozbehnúť videokonferencie. SKSI sa stala členom organizácie ECEC (European Council fo Engineers Chambers), ktorá ponúka celoživotné vzdelávanie na medzinárodnej úrovni.

Oznámil, že pre poistenie členov SKSI bol vybratý nový maklér, informácie členovia dostanú čoskoro.

Ďalej pripomenul dôležitosť medializácie celej „komory“. Snažíme sa o to i tak, že sme spoluorganizátorom stretnutia lídrov slovenského stavebníctva, organizujeme konferencie „stavebné úrady“. Určite sa budeme zasadzovať za zavedenie honorárového poriadku.

Vystúpil aj Ing. Vrábel – kandidát na člena predstavenstva SKSI. Zdôraznil, že sa bude zasadzovať za to, aby maklér vedel promptne reagovať na všetky zmeny. Prítomných ubezpečil, že sa bude angažovať pri konferencii stavebné úrady a pri tvorbe stavebného zákona. Pripomenul, že informovanosť členov je nízka, newsletter prestal vychádzať, je potrebné ho obnoviť.

1. **Rozprava k predloženým kandidátkam**

Ing. Vrábel, PhD. spomenul, že po odchode Ing. Mišíka z dozornej rady by žilinský región potreboval zastúpenie aj v tomto orgáne.

Prof. Benko potvrdil dôležitosť funkcie dozornej rady a pripomenul členom, že kandidátov do volených funkcií môže RZ doplniť do 22.04.2016.

Doc. Zgútová navrhla na kandidatúru do dozornej rady Ing. Imrich Bekeča, ktorý ju prijal. Ing. Vrábel navrhol na kandidatúru do etickej rady Ing. Miroslava Hrivíka.

1. **Oznámenie výsledkov volieb členov do Výboru RZ SKSI**

Voľba Výboru RZ SKSI Žilina prebehla s týmito výsledkami:

***Za členov Výboru RZ SKSI Žilina:***

Prof. Ing. Ján Čelko, PhD. s počtom hlasov 61, Ing. Karol Dobosz s počtom hlasov 59, Ing. Richard Gáborík s počtom hlasov 59, Ing. Dušan Mišík s počtom hlasov 61, Ing. Oľga Štroncerová s počtom hlasov 59, Ing. Ivana Šubjaková s počtom hlasov 59, Ing. Boris Vrábel, PhD. s počtom hlasov 61, doc. Dr. Ing. Katarína  Zgútová s počtom hlasov 61 a Ing. Štefan Binó s počtom hlasov 59.

***Za predsedu RZ SKSI Žilina*** bol zvolený Ing. Boris Vrábel, PhD. s počtom hlasov 60 a ***za podpredsedov*** prof. Ing. Ján Čelko, PhD. s počtom hlasov 59 a Ing. Richard Gáborík s počtom hlasov 59.

1. **Rôzne**

Ing. Mišík: bol členom dozornej rady 2 volebné obdobia a je za to, aby sa zloženie „omladilo“. Je to dôležitý orgán, je však len pomocným orgánom, ktorý nemá rozhodovaciu právomoc. Jeho člen p. Lunev dal návrh, aby DR bola orgánom komory. Návrh však nebol r.2014 podporený. Žiada, aby ČS podporila návrh, že dozorná rada bude orgánom komory. Ing. Vrábel tento návrh podporil.

Ing. Šubjaková: 2-ročné volebné obdobie je krátke, volené orgány nemajú dostatočný čas, aby presadili svoje plány a dokončili začaté projekty. Navrhuje 4-ročné volebné obdobie, ktoré by malo byť zakotvené vo vnútorných poriadkoch, resp. v zákone 138.

**Členská schôdza schvaľuje:**

* Výsledok volieb do výboru RZ SKSI Žilina.
* Návrh kandidátov do volených orgánov SKSI – na VZ 2016 a doplňuje: na kandidáta do dozornej rady Ing. Bekeča a do etickej komisie Ing. Hrivíka.
* Návrh úpravy rozpočtu na rok 2016.
* Návrh rozpočtu na rok 2017 a 2018.

**Členská schôdza odporúča:**

* Členská schôdza odporúča Predstavenstvu SKSI, aby iniciovalo zmenu §32 zákona č. 138/192 Zb. v znení neskorších predpisov a zmenu štatútu SKSI čl.16 za účelom zaradenia Dozornej rady medzi volené orgány Komory a návrh v tomto zmysle predložilo VZ SKSI v roku 2016.
* Členská schôdza odporúča Predstavenstvu SKSI, aby iniciovalo zmenu zákona č. 138/192 Zb. v znení neskorších predpisov a súvisiacich článkov štatútu SKSI za účelom zmeny volebného obdobia všetkých volených orgánov SKSI z 2-ročného na 4-ročné.
* Členská schôdza odporúča Predstavenstvu SKSI, aby na VZ 2016 preložilo návrh na zmenu vnútorných predpisov a to Štatútu regionálneho združenia SKSI na úpravu čl.6 ods.4 s tým, že sa volebné obdobie Výboru RZ zmení z 2-ročného na 4-ročné. (Táto zmena je v právomoci VZ, nevyžaduje zmenu zákona 138/92 Zb.).

**Členská schôdza berie na vedomie:**

* Správu o stave plnenia uznesení z minulej členskej schôdze.
* Správu o činnosti RZ SKSI Žilina od ostatnej členskej schôdze v r. 2014.
* Správu o hospodárení RZ SKSI Žilina za rok 2015.
* Správu KOS o činností jednotlivých sekcií od ostatnej členskej schôdze v r. 2014.

1. **Návrh uznesení Členskej schôdze RZ SKSI Žilina**

**Hlasovanie o uzneseniach ČS ako celku**

Za: 60 Proti: 0 Zdržalo sa: 1

***Uznesenie ako celok bolo prijaté.***

1. **Ukončenie rokovania**

Ing. Boris Vrábel, PhD. poďakoval prítomným hosťom a členom za účasť na členskej schôdzi RZ SKSI Žilina a o 16:30 ukončil schôdzu.

V Žiline, dňa 07.032016

Zapisovateľ: Ing. Ivana Šubjaková ......................................................

Ing. Ľubica Pokorná .......................................................

Overovateľ: Prof. Ing. Jána Čelko .......................................................

Ing. Imrich Bekeč ........................................................